दरअसल, 2000 के दशक की शुरुआत में चीन का हाल कुछ ऐसा था. लेकिन 2013 से वहां की हवा साफ़ होने लगी. अब बदनामी में बीजिंग की जगह दिल्ली ले रही है. जिसका विकास के साथ साथ आए प्रदूषण ने दम घोंट दिया है. बीजिंग में 2013 में PM2.5 स्तर 50 से लेकर 400 माइक्रोग्राम प्रति घन मीटर के बीच गया लेकिन ज़्यादातर 250 के नीचे ही रहा. लेकिन दिल्ली में नवंबर 2013 से जनवरी 2014 के बीच PM2.5 का स्तर देखें तो वो औसतन 240 था जो वैश्विक स्तर से 8 गुना ज़्यादा है. दिल्ली में ये 575 तक पहुंचा.